钦定古今图书集成/方舆汇编/边裔典/第047卷 > 《博物志》 > 汉
## 钦定古今图书集成/方舆汇编/边裔典/第047卷 > 《博物志》 > 汉

### 武帝 年张骞至大夏国

按《汉书武帝本纪》，不载。　按《史记大宛传》，“大夏在大
宛西南二千馀里妫水南。其俗土著，有城屋，与大宛
同俗。无大王长，往往城邑置小长。其兵弱，畏战，善贾
市。及大月氏西徙，攻败之，皆臣畜大夏。大夏民多可
百馀万，其都曰蓝市城，有市，贩贾诸物。其东南有身
毒国。张骞曰：‘臣在大夏时，见筇竹杖蜀布，问曰：‘安得
此’’？”大夏国人曰：“吾贾人往市之身毒。身毒国在大夏
东南可数千里。”